Þessir þrír unnu mikið saman í smiðjunni í Hólmi . Fyrsta rafstöðin í Skaftárhreppi var sett upp í Þykkvabæ 1913 og var það með önnur rafstöðin í sveit á Íslandi . Það var Mýrdælingurinn Halldór Guðmundsson sem stýrði því verki en með honum var líka Meðallendingurinn Eiríkur Ormsson sem seinna stofnaði Bræðunir Ormsson og var alla tíð Skaftfellingum innan handar með ýmsa þá hluti sem vörðuðu rafmagn . [ 2 ] Bjarni Runólfsson fylgdist með uppsetningu stöðvarinnar og virðist sem hann hafi þá ákveðið að smíða sína eigin rafstöð og það gerir hann næstu árin . Á myndunum er fjölskyldan í Þykkvabæ : Halla Einarsdóttir með f.v . Sigurlaugu , Elínu og Þórarni . Einar er við hlið hennar og bóndinn Helgi Þórarinsson á litlu myndinni . Bæirnir eru f.v . Þykkvibær , Hólmur og Geirland . Rafstöðina setti Bjarni upp í Hólmi 1921 og hafði hann einnig smíðað túrbínuna . Siggeir á Klaustri hafði pantað tvö eintök af bók um smíði rafstöðva og fékk Bjarni annað eintakið og seinna fékk Sigurjón Björnsson hitt eintakið . ( 3 ) Eina sem Bjarni hafði til að styðjast við var þessi bók : Lommebog for Mekanikere , sem skrifuð var í Danmörku af Peter Lobben en Bjarni hefur verið búinn að gera mikið áður en hann fékk bókina því hún kemur út 1921 . Ferjan var handsnúin og var það erfitt verk því þarna var allnokkur straumur og oft þungt hlass sem átti að flytja . Sveinbjörg Ásmundsdóttir var bóndi á Syðri-Fljótum og ferjumaðurinn . Voru margir undrandi á hvað hún var sterk og lagin við að koma ferjunni yfir ána . Á myndunum hér fyrir ofan má sjá fólk við ullarþvott við rafstöðvarhúsið á Kirkjubæjarklaustri en þar var byggð fyrsta rafstöðin 1922 . Á næstu mynd sést skurðurinn vel og var vatnið tekið beint úr fossinum . Á Klaustri er heimarafstöð fyrir nokkur hús í dag . Þriðja myndin er af rafstöðvarhúsinu við Rauðá á Síðu ( Eig . HK _ RB ) . Siggeir Lárusson á Klaustri t.v. keypti Lobbann og Eiríkur Ormsson , rafvirkjameistari frá Efri-Ey var viðstaddur þegar rafstöðin var sett upp í Þykkvabæ og var svo stöðvarstjóri í Vík í Mýrdal en þar var sett upp stöð 1913 . Sigurjón fjölda rafstöðva og settu upp á bæjum um allt land t.d. á Núpi í Dýrafirði , Þambárvöllum á Ströndum , Flugumýri í Skagfirði , Leifsstöðum í Eyjafirði , Grýtubakka í Suður-Þingeyjarsýslu og víðar . . Á meðan Bjarni lifði settu hann og bræðurnir frá Svínadal upp 116 rafstöðvar . Þeir smíðuðu einnig flestar túrbínurnar sem voru í þessum rafstöðvum eða 92 talsins . Eftir að Bjarni féll frá 1938 breyttust aðstæður og seinna var stofnaður Smíðaskóli í Hólmi . Rafstöðvarferðalag . W 20 var bíll Sigfúsar á Geirland og aftari bílinn átti Valdimar í Ásgarði sem fór með Sigfúsi í þessa ferð til að setja upp rafstöðvar . Konan er óþekkt . ( Eig . Halla Bjarnad . ) Járnið í túrbínurnar var sótt á Meðallandsfjörur þar sem voru margir strandaðir togarar . Til að komast yfir Eldvatnið varð að fara á ferjuna hjá Syðri-Fljótum . Sveinbjörg dró ferjuna yfir ána og höfðu menn ekki roð í hana ef þeir reyndu að leika það eftir . Á myndinni eru Sveinbjörg og Steini í Mörtungu en hann átti þessa mynd . Previous PostSkaftfellingar nema land í Utah